CELEX: 62009TN0040
Language: da
Date: 2009-01-26 00:00:00
Title: Sag T-40/09: Sag anlagt den 26. januar 2009 — Advance Magazine Publishers mod KHIM — Selecciones Americanas ( VOGUE CAFÉ )

4.4.2009   
            
            
               DA
            
            
               Den Europæiske Unions Tidende
            
            
               C 82/31
            
         Sag anlagt den 26. januar 2009 — Advance Magazine Publishers mod KHIM — Selecciones Americanas (»VOGUE CAFÉ«)
   (Sag T-40/09)
   (2009/C 82/55)
   Stævningen er affattet på engelsk
   Parter
   
      Sagsøger: Advance Magazine Publishers, Inc. (New York, De Forenede Stater) (ved barrister T. Alkin)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Selecciones Americanas, SA (Sitges (Barcelona), Spanien)
   Sagsøgerens påstande
   
               —
            
            
               Afgørelse truffet den 19. november 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 280/2008-4) annulleres, for så vidt som den vedrører indsigelsen støttet på de spanske varemærkeregistreringer nr. 255 186 og 2 529 728.
            
         
               —
            
            
               Afgørelse truffet den 19. november 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 280/2008-4) omgøres således, at behandlingen af indsigelsen afventer udfaldet af indsigelsen vedrørende EF-varemærkeansøgning nr. 3 064 219.
            
         
               —
            
            
               Den anden part i sagen for appelkammeret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Advance Magazine Publishers, Inc.
   
      Det omhandlede EF-varemærke: Ordmærket »VOGUE CAFÉ« for varer og tjenesteydelser i klasse 21, 25 og 43
   
      Indehaver af det i indsigelsessagen påberåbte varemærke eller tegn: Selecciones Americanas, SA
   
      Det i indsigelsessagen påberåbte varemærke eller tegn: Den spanske varemærkeregistrering nr. 255 186 af figurmærket »Vogue Juan Fort, S.A. — Badalona« for varer i klasse 25, den spanske varemærkeregistrering nr. 2 529 728 af figurmærket »VOGUE studio« for varer i klasse 25, EF-varemærkeansøgning nr. 3 064 219 af figurmærket »VOGUE« for varer og tjenesteydelser i klasse 25, 35 og 39
   
      Indsigelsesafdelingens afgørelse: Medhold i indsigelsen for de ansøgte varer i klasse 25
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 43, stk. 2, i Rådets forordning nr. 40/94 og/eller af regel 22, stk. 3, i Kommissionens forordning nr. 2868/95 (1), idet appelkammeret fejlagtigt fastslog, at den af den anden part i sagen for appelkammeret fremlagte dokumentation kunne påvise brug af den spanske varemærkeregistrering nr. 255 186; tilsidesættelse af artikel 8, stk. 1, litra b), i Rådets forordning nr. 40/94, idet appelkammeret fejlagtigt vurderede, at der var risiko for forveksling mellem det omhandlede EF-varemærke og den spanske varemærkeregistrering nr. 2 529 728; tilsidesættelse af regel 20, stk. 7, i Kommissionens forordning nr. 2868/95, idet de af appelkammeret anførte grunde til at afslå at suspendere sagens behandling, indtil der er truffet afgørelse om indsigelsen vedrørende EF-varemærkeansøgning nr. 3 064 219, er uanvendelige.
   
      (1)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).